Manuel Neuer a stabilit un nou record în Liga Campionilor
Bayern a trecut de optimile Champions League, după ce a învins-o marți seară pe Lazio, scor 3-0 (3-1 la general).
În poarta bavarezilor a fost, din nou, Manuel Neuer (37 de ani), care de această dată a pus lacăt porții echipei sale. Odată cu această reușită, neamțul a egalat un record în cea mai tare competiție intercluburi din lume.
Potrivit statisticienilor de la Opta, Neuer a ajuns la meciul cu numărul 57 fără gol primit în Champions League.
Astfel, legendarul portar al lui Bayern i-a egalat recordul unui nume la fel de mare, Iker Casillas. Totuși, diferența este că Neuer a ajuns la această bornă în doar 136 de meciuri, în timp ce spaniolul a avut nevoie de 177.
Podiumul este completat de un alt portar legendar, Gianluigi Buffon, care a bifat 52 de meciuri fără să primească gol.